Bill Murray

William James Murray (født 21. september 1950 i Wilmette i Illinois i USA) er en amerikansk komiker, produsent, regissør, dikter og skuespiller.

Privatliv og familie 
Murray ble født i Wilmette i Illinois, som femtemann i rekken av de ni barna til Edward J. Murray II og Lucille Collina. Tre av Murrays brødre, John Murray, Joel Murray og Brian Doyle-Murray, er også skuespillere, og alle fire opptrer i Skrudd. Han vokste opp i Wilmette i Illinois og gikk ut fra Loyola Academy, før han begynte på Regis University i Denver. Han måtte imidlertid slutte etter å ha blitt tatt med marihuana.

Murray har vært gift to ganger. Først med Margaret Kelly, som han fikk to barn (Homer i 1982 og Luke i 1985) med, mellom 1980 og 1994. I 1997 giftet han seg med Jennifer Butler, som han har fire barn (Jackson i 1993, Cal i 1995, Cooper i 1996 og Lincoln i 2001), sammen med. Sammen med brødrene sine driver han restaurankjeden Murray Brothers Caddy Shack. Han er også en ivrig golfer, og stiller ofte opp i kjendisturneringer. Da han var yngre, jobbet han og brødrene som caddier for skolepenger. Murray viste sin kjærlighet til golf gjennom boken Cinderella Story: My Life in Golf fra 1999. Han er deleier av Minor League-laget St. Paul Saints, og er ofte å se på kampene der.

Karriere 
Via sin bror Brian, fikk Bill bli med i improvisasjonsgruppen Second City Chicago, og studere under Del Close. Gruppen passet Murrays tørre humor og improvisasjonsteknikk perfekt, og han gjenopplivet gruppen til sin TV-spesial Bill Murray Live From the Second City i 1980. Mellom 1973 og 1975 var han et fast medlem av The National Lampoon Radio Hour, som ble sendt på over 600 radiostasjoner i USA. Andre medlemmer var Dan Aykroyd, John Belushi, Gilda Radner og bror Brian Doyle-Murray. I 1977 erstattet han Chevy Chase på Saturday Night Live (SNL) frem til han sluttet i 1980 for å forfølge en filmkarriere. Tidligere SNL-forfatter Margaret Oberman har uttalt at sammen med Eddie Murphy, var Murray den mest talentfulle skuespilleren på showet.

De aller fleste rollene til Murray har vært i komedier, men han har også spilt seriøse, eller halvseriøse, roller i filmer som Mad Dog and Glory, Knivseggen, Rushmore, The Royal Tenenbaums og Lost in Translation (som han ble Oscar-nominert for og Golden Globe- og BAFTA-belønnet). Murray har på kommentarsporet til DVD-utgaven av filmen, sagt at det er en av hans favorittfilmer. En av Murrays mest populære roller var som Peter Venkmani Ghostbusters-filmene, en rolle tiltenkt den da nylig avdøde John Belushi. En annen populær rolle er i kultklassikeren Høl i hue, der han spiller mot Chase og Rodney Dangerfield. Dalai Lama-talen fra filmen ble improvisert av Murray foran kamera.

I 2005 uttalte han at han ville ta en filmpause, etter å ha jobbet kontinuerlig siden sitt comeback på slutten av 90-tallet. På toppen av sin popularitet på midten av 1980-tallet, etter Knivseggen sitt skuffende besøkstall, tilbrakte han fire år i Sorbonne for å studere fransk. I denne perioden opptrådte han bare med en cameo i Little Shop of Horrors.

Utvalgt filmografi 
 Ghostbusters (2016)
 A Very Murray Christmas (2015) Seg selv
 Den fantastiske Mikkel Rev (2009) Badger
 Ghostbusters: The Video Game (2009) (stemme) Dr. Peter Venkman
 Zombieland (2009) Bill Murray (utkledd som zombie) 
 Get Low (2009) (post-production)
 The Limits of Control (2009)
 City of Ember (2008) Mayor Cole
 Get Smith (2008) Agent 13
 The Darjeeling Limited (2007) The Businessman 
 Ray Gun (2007)
 Pusur 2 (2006)
 The Lost City (2005) 
 Broken Flowers (2005)
 Livet under vann med Steve Zissou (2004)
 Pusur (2004) (voice)
 Coffee and Cigarettes (2004)
 Lost in Translation (2003)
 The Royal Tenenbaums (2001)
 Charlie's Angels (2000)
 Rushmore (1998)
 With Friends Like These... (1998)
 Wild Things (1998)
 Mannen som visste for lite (1997)
 Space Jam (1996)
 Kingpin (1996)
 Ed Wood (1994)
 Mad Dog and Glory (1993)
 En ny dag truer (1993)
 Hva med Bob? (1991)
 Ghostbusters II (1989)
 Skrudd (1988)
 Little Shop of Horrors (1986)
 Knivseggen (1984) (also screenwriter)
 Nothing Lasts Forever (1984)
 Ghostbusters (1984)
 Tootsie (1982)
 Rekrutter på ville veier (1981)
 Loose Shoes (1980)
 Høl i hue (1980)
 Where the Buffalo Roam (1980)
 Mr. Mike's Mondo Video (1979) 
 Klin kokos (1979)
 Next Stop, Greenwich Village (1976)

 Trivia 
1. februar 1982 var han den første gjesten hos Late Night with David Letterman på NBC. I 1993 var han den første gjesten hos Late Show with David Letterman'' på CBS.

Referanser

Eksterne lenker 
 
 

Skuespillere fra USA
Personer fra USA av irsk opphav
Personer fra Chicago
Personer fra Wilmette
Skuespillere innen videospill